Grace Clinton

**Grace Clinton** (født 31. mars 2003) er en profesjonell fotballspiller fra England, som spiller for det engelske laget Manchester City og det engelske landslaget. 

## Klubbkarriere

### Everton
Clinton har gått gradene i akademiet til Everton, og ble tatt ut til å trene med A-laget under pre-season før 2020/21-sesongen. Evertons manager Willie Kirk uttalte da om Clinton at hun var «a really talented teenager, but she’s probably our sixth-choice midfielder. She could play for every championship team and possibly a couple of WSL teams». 

I august 2020 scoret Clinton i en treningskamp før sesongen, mot Championship klubben Blackburn Rovers. Hun fikk sin A-lagsdebut for klubben den 3. oktober 2020, da hun ble byttet inn etter 74. minutter, i en 7–0-seier over Aston Villa.

Den 1. november 2020 ble Clinton tatt ut i troppen som skulle spille FA-cupfinalen 2020 på Wembley. Hun satt på benken gjennom hele kampen, hvor Everton tapte 3–1 etter ekstraomganger mot Manchester City. Hun spilte sin første kamp for klubben den 18. november 2020, i en ligacupkamp mot Liverpool som Everton vant 1–0.

### Manchester United
Den 15. juli 2022 ble det kjent at Clinton hadde signert en treårskontrakt med Manchester United.

#### Utlån til Bristol City
Etter fem måneder hos United uten å bli tatt ut til kamper ble Clinton lånt ut til Championship klubben Bristol City fra 14. januar 2023. Neste dag scoret hun utligningsmålet i det 93.&nbsp;minuttet i debuten sin for Bristol City, som vant kampen 3–2 mot Coventry United. I sin andre kamp ble Clinton sendt av banen med to gule kort, mot Lewes i ligacupen.

Den 23. april 2023 scoret hun det første målet i en kamp der Bristol City vant 4–0 over Charlton Athletic, et resultat som bidro til at Bristol City vant Women's Championship 2022/23 og rykket opp til WSL. Mens hun var på utlån til Bristol City scoret Clinton seks mål på femten kamper i alle turneringer. Skinner beskrev utlånet som «a good stepping stone».

#### Utlån til Tottenham
Den 14. august 2023 dro Clinton på lån til WSL klubben Tottenham for 2023/24-sesongen.

I oktober 2023 scoret hun mot Brighton, og Tottenham vant kampen 3-1. I neste kamp hadde hun en målgivende til Martha Thomas i 4–2-seieren over Aston Villa. Den 21. januar 2024 scoret Clinton to mål og hadde en målgivende i en 4–3-seier over West Ham. I februar 2024 ble hun beskrevet som en «standout performer» i WSL av *[[BBC|BBC Sport]]*. Ved sesongslutt hadde hun scoret fire mål, fire målgivende og 20 WSL-kamper. Den 21. august 2024 ble hun kåret til PFA «Women’s Young Player of the Year».

#### 2024/25-sesongen
Etter to utlån debuterte Clinton for Manchester United den 21. september 2024, da hun spilte fra start i sesongens første seriekamp mot West Ham på Old Trafford. Clinton scoret ett mål, og United vant kampen 3–0. 4. september 2025 ble det kjent at Grace Clinton var ferdig i klubben.

### Manchester City
4. september 2025 ble det kjent at Clinton hadde signert for Manchester City.

## Landslaget

### U-landslag
Clinton har spilt for England på U17-, U19- og U23-nivå.

Den 30. juli 2021 spilte Clinton en kamp for Englands U19-lag, der hun hadde en målgivende til utligningsmålet, og scoret det siste målet i en 4–1-seier over Tsjekkia. I oktober 2021, under kvalifiseringen til U19-EM, scoret Grace Clinton et hat-trick mot Nord-Irland. Hun fulgte det opp med å score vinnermålet mot Sveits, som resulterte i at England kvalifiserte seg til turneringen. Den 17. februar 2020, under en U19-turnering, scoret Clinton åpningsmålet mot Finland i det som ble en 4–0-seier.

I juni 2022 ble Clinton kalt opp til troppen til U19-EM, hvor hun scoret det siste målet i en 8-1 seier over Norge. Hun spilte 90 minutter i alle gruppespillkampene. England ikke kom seg videre til sluttspillet.

I november 2022 spilte Clinton privatkamper mot Nederland og Italia med U23-landslaget. I april 2023 spilte hun mot Portugal og Belgia, og i september 2023 spilte hun fra start i landslagskamp mot henholdsvis Norge og Belgia.

### A-laget
Clinton ble tatt ut til sin første A-lagssamling i oktober 2023, i forkant av Nations League-kampene mot Belgia. Hun ble også tatt ut til ny samling i desember, men først den 23. februar 2024 spilte hun sin første kamp for Englands A-landslag, i en kamp mot Østerrike hvor hun både spilte fra start og scoret.

## Karrierestatistikk

### Klubb

### Landslag

:

:*Englands mål står først under mål og reultat. Stilling under målkolonnen indikerer stillingen etter hvert mål scoret av Clinton*

## Referanser


## Eksterne lenker
* 
* Grace Clinton hos ManUtd.com
* Grace Clinton hos englandfootball.com